การพัฒนาคลองเปรมประชากรและคลองสาขา ประชาชนมีน้ำใช้ที่มีคุณภาพ พร้อมร่วมกันดูแลรักษา
ผลการพัฒนาคลองเปรมประชากรและคลองสาขา โดยมีวัดและโรงเรียน เป็นศูนย์กลางการเรียนรู้  มุ่งหวังให้ประชาชนมีน้ำใช้ที่มีคุณภาพ พร้อมร่วมกันดูแลรักษา  โครงการจิตอาสาเพื่อการพัฒนาลำน้ำกับชีวิต บนวิถีแห่งความพอเพียง ได้ดึงวัดโรงเรียนเข้ามามีส่วนร่วม ซึ่งนายสุวพันธุ์ ตันยุวรรธนะ  รัฐมนตรีประจำสำนักนายกรัฐมนตรี ผู้รับผิดชอบโครงการได้ลงพื้นที่ติดตามมาอย่างต่อเนื่อง  ล่าสุด ได้ลงพื้นที่วัดและโรงเรียนที่อยู่ริมคลองเปรมประชากรและคลองสาขา    พบว่าพื้นที่ส่วนปลายของคลองเปรมประชากรในเขตจังหวัดพระนครศรีอยุธยา  สภาพแม่น้ำคูคลองอยู่ในสภาพที่ดี  น้ำมีคุณภาพและสะอาดขึ้นอย่างเห็นได้ชัด  นอกจากนี้  ทุกภาคส่วนยังมีความตื่นตัวดูแลรักษาแหล่งน้ำมากยิ่งขึ้น   เนื่องเพราะเล็งเห็นว่ามีความสำคัญต่อการดำเนินชีวิตประจำวันของคนในพื้นที่“ทางผมเองก็ขอให้จังหวัดและอำเภอได้ร่วมกับคณะสงฆ์และวัดช่วยกันดูแลลำน้ำลำคลองต่อไป เพราะความตั้งใจที่จะทำโครงการนี้เป็นโครงการเฉลิมพระเกียรติ สมเด็จพระเจ้าอยู่หัว รัชกาลที่ 10  ในโอกาสพระบรมราชาภิเษก ที่กำลังจะมีขึ้นในเดือนพฤษภาคม ก็อยากให้โครงการนี้เดินหน้าต่อไปมั่นคงยั่งยืน”ด้วยความร่วมมือร่วมใจของทุกภาคส่วนในจังหวัดพระนครศรีอยุธยา ทำให้โครงการดังกล่าวประสบผลสำเร็จจนเห็นได้อย่างชัดเจน  ดังนั้น  จึงขอเชิญชวนพี่น้องคนไทยทุกคนช่วยกันดูแลรักษาแม่น้ำลำคลอง  ดูแลรักษาป่า  และดูแลรักษาดิน  ให้โครงการนี้ก้าวต่อไปอย่างมั่นคง พร้อมสร้างประโยชน์ให้ชุมชนและเชื่อมโยงไปถึงระดับประเทศ"คณะสงฆ์เล่าให้ฟังว่า  พี่น้องประชาชนในละแวกนี้อาศัยน้ำในคลองในการอุปโภคบริโภค  เพราะฉะนั้นโดยธรรมชาติแล้ว พี่น้องประชาชนเองก็จะช่วยกันดูแลรักษา  ก็ทราบว่าทางจังหวัดพระนครศรีอยุธยา มีโครงการเกี่ยวกับคลองสวยน้ำใส  เกี่ยวกับการดูแลลำน้ำอยู่แล้ว  ก็ขอให้ได้ร่วมกับคณะสงฆ์และประชาชนดูแลแม่น้ำลำคลองต่อไป"รัฐบาลน้อมนำพระปณิธานของสมเด็จพระเจ้าอยู่หัว  ส่งเสริมให้ประชาชนมีคุณภาพชีวิตความเป็นอยู่ เป็นแนวทางรักษา  พัฒนา ในรูปแบบจิตอาสา  ภายใต้โครงการ ”จิตอาสาเพื่อการพัฒนาลำน้ำกับชีวิต บนวิถีแห่งความพอเพียง”  มุ่งเน้นประโยชน์และความสุขของประชาชน นิตยา หิรัญประดิษฐ์ ประชาสัมพันธ์จังหวัดพระนครศรีอยุธยา รายงาน